Teslas superladere i USA skal oppgraderes til 120 kW. Det betyr at en hurtigladetid på litt over 20 minutter, gir deg tre timers kjøring. Det er omkring en halvering av opprinnelig ladetid.
Tesla Model S har med største batteripakke en oppgitt rekkevidde på 480 kilometer. Selv med minste batteripakke på 60 kWt er rekkevidden oppgitt til 370 kilometer, noe som bør gjøre både turen vest- og nordover mulig selv om du velger å spare de 60.000 kronene ekstra batteripakken på 85 kWt koster.
I California drives laderne av solenergi, dette blir neppe like aktuelt i Norge. Både med hensyn til det klimamessige, og ettersom vi i Norge har vannkraft.
- Vi har en målsetting om at man neste sommer kan kjøre elbil fra Trondheim til Roma, sier Pedersen til DN.no.